AC
Store norske leksikon,Teknologi og industri,Transport,Bil,Bilmerker
AC er et britisk bilmerke med opprinnelse i en fabrikk grunnlagt 1901 av John Weller. Merket er kjent for sine toseters roadstermodeller.
Historie I 1904 lanserte Weller en trehjuls lett lastebil kalt Auto Carrier, som fra 1911 også ble navnet på fabrikken. 1918 ble den firehjuls AC Two-seater lansert, og i 1920-årene utviklet AC sportslig betonte modeller med en avansert sekssylindret motor. Merket fikk seier i Rally Monte Carlo i 1926. Mot slutten av 1920-årene var AC en av Storbritannias største bilprodusenter, men fabrikken fikk problemer ved Wall Street-krakket i 1929. Merket ble i 1930 tatt over av Hurlock-brødrene og bygde seg opp et rykte som produsent av håndbygde sportsbiler og gjorde seg stadig bemerket i rally. Etter andre verdenskrig ble bilproduksjon tatt opp igjen i 1947. Den mest kjent modellen, den sportslige toseteren AC Ace, ble introdusert i 1953. AC var eid av Ford mellom 1987 og 1992, deretter i privat eie frem til 1996, da merket ble tatt over av Pride Automotive Group. AC har vært eid av Acedes Holdings siden 2002. Shelby Cobra 1953 ble Ace lansert, en lett toseters roadster. 1961 monterte amerikaneren Carroll Shelby en Ford V8-motor i en Ace. Resultatet, AC Cobra, i salg fra 1962, var lenge verdens raskeste serieproduserte bil, og Shelby vant 1965 verdensmesterskapet for sportsbiler i modellen. Fabrikken har stadig videreutviklet Ace/Cobra-modellen, og leverer etter bestilling. Les mer i Store norske leksikon bilens historie bilsport økonomi og næringsliv i Storbritannia Eksterne lenker AC Automotive Shelby